COMUNICAT DE PRESĂ
Conferințele " Tinerii și Monarhia"
Fundația Județeană pentru Tineret Prahova, Asociația Eurospirit, Primăria Municipiului Ploiești și Casa de Cultură "I.L. Caragiale" a Municipiului Ploiești, alături de susținători ai ideii monarhice și ai Casei Regale a României, au organizat în data de 26 martie 2024, sub egida programului Ploiești #LetsPLAY – Capitala Tineretului din România 2024, cea de-a doua Conferință din seria Tinerii și Monarhia, având ca tematică " Semnificații istorice deosebite ale datei de 26 Martie – 143 de ani de la proclamarea Regatului României. "75 ani de la nașterea Majestății Sale Margareta, Custodele Coroanei Române"
Evenimentul a avut loc la Palatul Culturii din Ploiești, Sala Marea Unire, și i-a avut drept invitați pe dl. Sorin ANTOHI – istoric și pe dl. Cătălin Șerban – reprezentant al Alianței Naționale pentru Restaurarea Monarhiei, care i-au făcut pe cei prezenți să descopere modalitatea, contextul și particularitățile actului prin care s-a proclamat Regatul României. Participanții au avut ocazia să adreseze întrebări celor doi invitați speciali și să descopere informații captivante despre mai multe momente importante din istoria țării noaste, care i-au precedat sau succedat acestuia.
Conferința a reunit tineri și adulți, din comunitatea noastră ploieșteană, uniți de aceleași valori, precum pasiunea și interesul pentru istoria țării noastre.
Pentru mai multe informații despre evenimentele aflate sub egida programului Ploiești#LetsPLAY Capitala Tineretului din România 2024, vă invităm să urmăriți paginile noastre:: https://linktr.ee/FJTPrahova.
Conferința "34 de ani de la revenirea Familiei Regale în România. Familia Regală și tinerii"
Primăria Municipiului Ploiești, Fundația Județeană pentru Tineret Prahova, Asociația Eurospirit și Casa de Cultură "I.L. Caragiale" a Municipiului Ploiești, alături de susținători ai monarhiei și ai Casei Regale a României, au organizat în data de 13 februarie 2024, sub egida programului Ploiești #LetsPLAY – Capitala Tineretului din România 2024, evenimentul Tinerii și Monarhia, având ca tematică "34 de ani de la revenirea Familiei Regale în România. Familia Regală și tinerii".
Evenimentul a avut loc la Palatul Culturii din Ploiești, Sala Marea Unire, și i-a avut drept invitați pe dna conf. univ. dr. Marina-Cristiana Rotaru și pe dl Tudor Vișan-Miu – doctor în istorie, care i-au încântat pe cei prezenți cu erudiția, cunoștințele și atașamentul față de valorile monarhice.